ร้านยำข้าวเกรียบสองนารีเจ้าเก่าร้านนี้ ตั้งอยู่ภายในอำเภอเมืองตากค่ะ 
จะอยู่ที่ตลาดตรงกลางเมืองเลยค่ะ เป็นร้านรถเข็นธรรมดาๆ 
แต่มีทีเด็ดที่รับรองว่าไม่เคยหาทานได้ที่ไหนแน่นอน รวมถึงเราด้วย ก็เพิ่งเคยทานเป็นครั้งแรก 

สำหรับเมืองตากนี้ได้มาเที่ยวก็หลายครั้งแต่ยังไม่เคยได้ลองเมนูนี้สักที 
ที่คนท้องถิ่นบอกว่าเป็นเมนูเด็ด ที่ถ้ามาต้องห้ามพลาดคือเมนู 
ยำข้าวเกรียบค่ะ พอเราสั่งเสร็จ แม่ค้าก็ จะเอาแผ่นแป้งบางๆ ใหญ่ๆ 
ที่ดูแล้วไม่น่าจะเป็นการทอดมา แต่น่าจะปิ้งมา กรอบๆมากกว่ามาบิๆให้เป็นชิ้นเล็กๆ 
ใส่ชาม ใส่ถั่วคั่ว ซึ่งร้านนี้คั่วถั่วเองเลยค่ะ ทำให้มีความหอม กรอบ สดใหม่ ไม่เหม็นหื้น 
และตามด้วยถั่วฝักยาว กุ้งแห้ง และสารพัดเครื่องปรุงรส ออกมาเป็นยำข้าวเกรียบ 

เมนูแปลกๆที่ไม่เคยทานที่ไหนเลย สำหรับรสชาติก็กลมกล่อม จัดจ้านค่ะ แปลกดีไม่เคยทานมาก่อน 
เวลาสั่งแม่ค้าสามารถสั่งได้ค่ะว่าอยากได้ความเผ็ดระดับไหน 
และถ้ายังไม่ทานเลยก็สามารถซื้อเป็นชุดแยกเครื่องปรุงกลับมายำเองที่บ้านได้ด้วยค่ะ 
ราคาก็ชุดละเพียง 30 บาทค่ะ เป็นอาหารจานเด็ดที่ยากจะหาทานได้ในปัจจุบันแล้วค่ะ 